FC Midtjylland har forlænget kontrakten med angriberen Paul Onuachu, hvis nye aftale løber til 2020.

FC Midtjylland har forlænget aftalen med den 22-årige nigerianske angriber Paul Onuachu, hvis nye aftale løber til sommeren 2020.

- Vi er glade for at have forlænget kontrakten med Paul. Han viste blandt andet i kampene mod Club Brügge og Manchester United, at han har et internationalt niveau, siger sportsdirektør Claus Steinlein til klubbens hjemmeside.

- Han bygger hele tiden på sit spil, men han er stadig en ung angriber, der skal lære. Han er en spiller med et stort potentiale, som vi har store forventninger til.

Onuachu står foreløbigt noteret for 79 førsteholdskampe for FCM.